Edmundo Alves de Souza Neto

Edmundo Alves de Souza Neto (født 2. april 1971 i Niterói) også kjent som Edmundo, er en brasiliansk tidligere fotballspiller.

Edmundo spilte for  i VM i fotball 1998. Med Palmeiras vant han Série A på begynnelsen av 1990-tallet. Han vant også den brasilianske ligaen i 1997, da med Vasco da Gama. Av klubbens 69 scorede mål i serien den sesongen, var 29 kreditert Edmundo. Edmundo scoret også seks mål i samme kamp i 1997, mot União São João.

Edmundo fikk sitt gjennombrudd på seniornivå for  i 1992. Samme år hjalp han klubben vinne delstatsmesterskapet i Rio de Janeiro. Samtidig innlemmet landslagstrener Carlos Alberto Parreira ham på . Edmundo valgte å forlate Vasco til fordel for  da gjennombruddet hans ikke ble belønnet med økning av den lave lønnen han hadde fra før han etablerte seg på laget. Første sesongen for Palmeiras hjalp han klubben vinne delstatsmesterskapet i São Paulo og det brasilianske seriemesterskapet. Allerede da hadde Edmundo vist seg kontroversiell. Han pådro seg flere utvisninger, hvorav han fikk sjenerøst omgjort en utestengelse på fire måneder for protester mot en av dem, og utviklet turbulente forhold til treneren hans Vanderlei Luxemburgo og spisskollegaen Evair.

Edmundo er også kjent for kontroverser utenfor fotballbanen. I 1999 ble han saksøkt av en gruppe dyrevernere for å ha leid inn et sirkus til bakgården i forbindelse med sin sønns første fødselsdag. Av enkelte fra pressen ble han beskyldt for å ha skjenket sjimpansen Pedrinho, slik at han ble full, på øl og whiskey. Edmundo tilbakeviste imidlertid disse beskyldningene. Han rømte også fra en fengselsdom han pådro seg, da han, mens han fyllekjørte, ble involvert i en bilulykke, hvor tre av passasjerene hans ble drept.«Edmundo: Party animal», espn soccernet, besøkt 30. juni 2012.

 Meritter 
 På klubbnivå 
 Campeonato Carioca: 1992
 Campeonato Paulista: 1993, 1994
 Torneio Rio-São Paulo: 1993
 Série A: 1993, 1994, 1997

 Internasjonalt 
 Copa América: 1997

 Individuelt 
 Bola de Prata: 1993, 1997
 Bola de Ouro: 1997
 Toppscorer, Copa do Brasil: 2008
 Toppscorer, Série A: 1997

 Referanser 

 Eksterne lenker 

 Edmundos profil hos Sambafoot

Kategori:Brasilianske fotballspillere
Kategori:Spillere i Copa América 1993
Kategori:Spillere i Copa América 1995
Kategori:Spillere i Fotball-VM 1998
Kategori:Fotballspillere for CR Vasco da Gama
Kategori:Fotballspillere for SE Palmeiras
Kategori:Fotballspillere for Clube de Regatas do Flamengo
Kategori:Fotballspillere for Sport Club Corinthians Paulista
Kategori:Fotballspillere for ACF Fiorentina
Kategori:Fotballspillere for Santos FC
Kategori:Fotballspillere for SSC Napoli
Kategori:Fotballspillere for Cruzeiro Esporte Clube
Kategori:Fotballspillere for Tokyo Verdy
Kategori:Fotballspillere for Urawa Red Diamonds
Kategori:Fotballspillere for Fluminense FC
Kategori:Fotballspillere for Figueirense FC
Kategori:Personer fra Niterói
Kategori:Fødsler i 1971